Unarusse ei saa jätta ka plaatide märgistamist. Kui avastad, et pead ühte pildifaili otsima kolmekümne  märgistuseta DVD pealt, siis pole see avastus just meeldivate killast… Plaatidele võib samuti kirjutada märksõnu piltide teemadega, pildistamise ajaga jms. Näiteks: 1.07.2007 - 15.08.2007. Reis Gruusiasse. Lõokesed. Paadiretk Piusal. Faile võib plaatidele koondada ka teemakaupa - ühel plaadil taimepildid, teisel reisipildid, kolmandal seltskonnapildid. Aasta lõpuks võiks koostada isegi "Best of" plaadi, see annaks võib-olla ka mõtteid, milliseid fotoprojekte järgmisel aastal ette võtta.